देउवाले आरजुकै डिजाइनमा लागेर गृह सचिव मोहनकृष्ण सापकोटालाई मंगलबार ३० वर्षे सेवा अवधि हटाउने प्रस्ताव मन्त्रिपरिषद्मा ल्याउन निर्देशन दिएका थिए । हाल नेपाल प्रहरीमा उमेर हद ५८ वर्ष र सेवा अवधि ३० वर्ष लागू छ २०७१ मा बनेको प्रहरी नियमावलीको १२७ को (घ) मा तीस वर्ष नोकरी अवधि पूरा भएपछि स्वतः अवकाश पाउने व्यवस्था छ । सो व्यवस्था अनुसार आईजीपी प्रकाश अर्यालसहित १६ एआईजीले चैत २९ गते अवकाश पाउँदैछन् ।
